Mette Frederiksen (S) sagde sådan her, da hun fremlagde psykiatriplanen under valgkampen:

- Det vigtigste for os med en 10-års-plan for psykiatrien er at få givet psykiatrien det løft, der skal til for, at vores alvorligt psykisk syge får en bedre behandling.

Socialdemokraternes psykiatriplan indholder 11 punkter, men ikke noget beløb. Men til DR sagde Mette Frederiksen under valgkampen, at Socialdemokratiet var villig til at afsætte op mod en halv milliard ekstra om året til psykiatrien.

Læs også : Socialdemokratiet vil styrke psykiatrien med en halv milliard i 10 år

Ét skridt på vejen for at få løftet psykiatrien er ifølge Socialdemokraternes psykiatriplan at få psykiatrien på finansloven. Det fremgår af planens tredje punkt:

Psykiatrien skal på finansloven. Psykiatrien har brug for varige investeringer frem for kortsigtede projekter og puljer. Socialdemokraternes psykiatriplan

- Psykiatrien skal på finansloven. Psykiatrien har brug for varige investeringer frem for kortsigtede projekter og puljer. Derfor mener Socialdemokratiet, at psykiatrien skal forhandles som en del af finanslovsforhandlingerne samt indgå i de årlige aftaler mellem stat, kommuner og regioner, skriver Socialdemokratiet altså i planen.

Flere gange i valgkampen gentog partiets daværende sundhedsordfører og nuværende social- og indenrigsminister Astrid Krag (S) vigtigheden af at få psykiatrien sat på finansloven.

På Facebook skrev hun for eksempel under valgkampen: